jkorsvik/nowiki_second_scrape_merged huggingface dataset:
Pierre Guérin de Tencin

Pierre-Paul Guérin de Tencin  (født 22. august 1680 i Grenoble i Frankrike, død 2. mars 1758 i Issy nær Paris) var en av Den katolske kirkes kardinaler, og var erkebiskop av Embrun 1724–1740, og av Lyon 1740–1758.
Han ble kreert til kardinal 23. februar 1739 av pave Klemens XII.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Kardinal Pierre Guérin de Tencin (1680-1758) *1724


== Referanser ==


== Eksterne lenker ==
The Cardinals of the Holy Roman Church
Spyglass Hill Golf Course

Spyglass Hill Golf Course er en golfbane i Pebble Beach i California. Den ble tegnet av Robert Trent Jones sr. og åpnet 11. mars 1966, etter seks år med planlegging og anleggsarbeider. Magasinet Golf Digest kåret banen til USAs femte beste i 2003–2004. Den har vært på rotasjon for AT&T Pebble Beach National Pro-Am, en turnering på PGA-touren.
Spyglass Hill er en par 72-bane på 6862 yards fra blå (mesterskaps-) tee. Alle de fem første hullene har utsikt over Stillehavet, mens de resterende 13 hullene snirkler seg igjennom Del Monte-skogen. Hullene har navn etter figurer i Treasure Island, en bok av Robert Louis Stevenson.


== Eksterne lenker ==
(en) Offisielt nettsted 
(en) Spyglass Hill Golf Course – kategori av bilder, video eller lyd på Commons
Valhalla Golf Club

Valhalla Golf Club er en privat golfbane i den amerikanske delstaten Kentucky, tegnet av Jack Nicklaus. Klubben eies av PGA of America, og åpnet i 1986.
Golfbanen ligger i utkanten av Louisville, Kentuckys største by.
I 1992 ble Valhalla utpekt til å være vertskap for PGA Championship 1996.  Året etter kjøpte PGA of America 25% eierskap i klubben.  Etter at mesterskapet var avholdt i 1996, økte PGA eierskapet til 50%, og kunngjorde at mesterskapet skulle returnere til Valhalla i 2000.  På slutten av mesterskapet i 2000 skaffet PGA de resterende aksjene.  Seinere det året kunngjorde PGA of America at Ryder Cup 2008 skulle avholdes på Valhalla.

Valhalla har også arrangert mesterskap for klubbprofesjonelle, PGA Club Professional Championship, i 2002, og Senior PGA Championship, en major-turnering for proffer over 50 år, i 2004.


== Eksterne lenker ==
(en) Offisielt nettsted 
Valhalla – Nicklaus Design
Valhalla

Valhalla er også det engelske navnet på Valhall i norrøn mytologi.Valhalla (Walhalla) er et villaprega boligområde på nordsida av øya Nøtterøy i Færder kommune. Det ligger på åsen ovenfor Kaldnes i Tønsberg kommune, men anses å være en del av Teie, da kommunegrensa mellom Færder og Tønsberg er lenger nord. Området grenser til Teieskogen i sør. Boligmassen består for det meste av eneboliger, oppført fra begynnelsen av 1960-tallet. Berggrunnen under boligområdet består for det meste av rødbrun tønsbergitt.


== Veier ==
Veiene i området er oppkalt etter skikkelser fra norrøn mytologi:

Balders vei – oppkalt etter rettferdighetens gud
Brages vei – oppkalt etter guden for diktning og skaldekunst
Frøyas vei – oppkalt etter fruktbarhets- og kjærlighetsgudinna
Lokes vei – oppkalt etter en halvgud blant æsene
Odins vei – oppkalt etter den mektigste og viseste guden
Sleipners vei – oppkalt etter hesten til Odin
Tryms vei – oppkalt etter jotnenes konge
Urds vei – oppkalt etter skjebnegudinna
Torrey Pines Golf Course

Torrey Pines Golf Course er en offentlig golfbane i San Diego i California. Den ligger på kystklippene over Stillehavet i tettstedet La Jolla. Torrey Pines består egentlig av to 18-hulls baner – North Course og South Course.
Torrey Pines er åsted for den årlige turneringen Farmers Insurance Open på PGA-touren. Banen er oppkalt etter Torrey Pine, et sjeldent treslag som vokser vilt kun i deler av kystlinjen i San Diego og på øya Santa Rosa Island.


== Eksterne lenker ==
(en) Offisielt nettsted 
(en) Torrey Pines Golf Course – kategori av bilder, video eller lyd på Commons
Dan Jansen

Daniel Ervin «Dan» Jansen (født 17. juni 1965 i West Allis, Wisconsin) er en amerikansk skøyteløper som vant gull på 1 000 meter i OL på Lillehammer i 1994.
Foran Vinter-OL 1988 i Calgary var Jansen blant gullfavorittene på 500 meter og 1 000 meter. Noen timer før starten på 500-meteren fikk Jansen en telefon med beskjed om at søsteren var i ferd med å dø av leukemi. Bare timer etter at han hadde snakket med søsteren, kom beskjeden om at hun var død. Samme kveld falt Dan Jansen i 500-meterløpet, og senere i lekene falt han også på 1 000 meter.
I Vinter-OL 1992 i Albertville, Frankrike var Dan Jansen nok en gang favoritt. Året før hadde han satt verdensrekord på 500 meter. Men også denne gangen mislyktes han med fjerdeplass på 500 meter og 26.-plass på 1 000 meter.
Vinter-OL 1994 på Lillehammer, Norge (med hurtigløpsøvelsene i Vikingskipet på Hamar) skulle bli Jansens siste mulighet til å vinne en olympisk medalje. Mellom 1992 og 1994 var han den eneste som hadde gått 500 meter under 36 sekunder, en prestasjon han hadde gjentatt fire ganger. Han kom på åttendeplass på 500 meter, og det så ut til at han ville forbli uten noen olympisk medalje. Han fikk imidlertid revansj på 1 000 meter, der han tok gull og satte ny verdensrekord. Medaljen dediserte han til sin avdøde søster. 
Da telefonen til pressesjef Kjell-Gunnar Dahle, i Vikingskipet, ringte under pressekonferansen senere, og personen i den andre enden annonserte at «this is Bill Clinton, from the White House calling», var historien komplett. 
I dag arbeider Jansen som skøytekommentator for NBC. Til minne om søsteren har han også opprettet «Dan Jansen Foundation», som skal støtte kampen mot leukemi.


== Personlige rekorder ==


== Referanser ==


== Eksterne lenker ==
(en) Dan Jansen på Internet Movie Database 
(en) Dan Jansen hos The Movie Database 
(de) Dan Jansen – Munzinger Sportsarchiv 
(en) Dan Jansen – Olympics.com 
(en) Dan Jansen – Olympic.org 
(en) Dan Jansen – Olympedia 
(en) Dan Jansen – Sports-Reference (OL-resultater – arkivert) 
(en) Dan Jansen – databaseOlympics.com (arkivert) 
(en) Dan Jansen – Speedskatingbase.eu 
(en) Dan Jansen – SpeedSkatingNews.info 
(en) Dan Jansen – SpeedSkatingStats.com 
(en) Dan Jansen på www.ISU.html.infostradasports.com
(en) Dan Jansen på Jakub Majerski's Speedskating database (Adelskalender distanser og sammenlagt)
(no) Dan Jansen i Store norske leksikon
(en) Biografi fra ESPN Classic
(en) The Dan Jansen foundation
(en) A Brother's Promise: The Dan Jansen Story (1996) på Internet Movie Database
ANZAC-dagen

ANZAC-dagen, 25. april, er en offentlig høytidsdag i Australia og New Zealand til minne om medlemmene av Australian and New Zealand Army Corps (ANZAC) og alle andre som har kjempet for sitt land. ANZAC-dagen er også offentlig høytidsdag på Cookøyene, Niue, Samoa og Tonga.
Den 25. april er dagen for landingen ved Anzac cove, under slaget ved Gallipoli under første verdenskrig.


== Kilder ==
«Anzac Day», fra The Australian War Memorial (engelsk)


== Eksterne lenker ==
(en) Anzac Day – kategori av bilder, video eller lyd på Commons
American Broadcasting Company

American Broadcasting Company (ABC) er et amerikansk fjernsynsnettverk som eies av The Walt Disney Company. Selskapet startet i 1943, da med radiosendinger, og med fjernsynssendinger i 1948. ABC er en av de fire store TV-nettverkene i USA, der de andre tre er CBS, NBC og Fox.


== TV-programmer ==

Boston Legal
Extreme Makeover
October Road
Big Day
20/20
Frustrerte fruer
Grey's Anatomy
Under samme tak
Hope & Faith
Home Improvement
Dancing with the Stars
ABC World News Tonight
The Bachelor
Good Morning America
America's Funniest Home Videos
Wifeswap
Brothers and Sisters
ABC Primetime
Men in Trees
The Nine
Ugly Betty
According to Jim
Jimmy Kimmel Live!
Super Nanny
George Lopez
Modern Family
American Inventor
6 Degrees
Kyle XY
Greek
Traveler


== Eksterne lenker ==
(en) Offisielt nettsted 
(en) American Broadcasting Company – kategori av bilder, video eller lyd på Commons
1905-revolusjonen

Den russiske 1905-revolusjonen brøt ut i januar.  Den var ikke ledet og hadde ikke noen klare mål, men regnes som en oppstakt til 1917-revolusjonen.
En mislykket krig mot Japan la økt press på samfunnet. Revolusjonen ble utløst da presten Georgij Gapon den 22. januar 1905 ledet et opptog på 200 000 mennesker mot tsarens palass i St. Petersburg for å få ham til å gripe inn mot de høye matvareprisene som krigen førte med seg. Tsarens soldater åpnet ild mot folkemassen, og 130 ble drept i den såkalte blodige søndagen. Dette utløste streiker, bondeopprør og mytteri i hær og flåte.
Da arbeiderne gikk til generalstreik høsten 1905, måtte tsaren motvillig gå med på å demokratisere landet, etter å ha blitt utsatt for et sterkt press også fra fetteren storfyrst Nikolaj som tsaren ville ha som leder for et militært diktatur. Men storfyrsten nektet og presset tsaren til å godta kravene som var formulert av Sergej Witte.
Revolusjonen varslet at endringer måtte til. For å hindre nye opprør utstedte tsar Nikolaj II oktobermanifestet hvor han tillot valg til en nasjonalsamling, statsdumaen, der noen få hadde stemmerett, og sensuren ble noe mildere.


== Kilder ==
Nasjonal digital laæringsarena - Historie Vg2 og Vg3: Tsar-Russland (Jan Erik Auen, 15 juni 2016) Besøkt 23. oktober 2018
Frognerbadet

Frognerbadet ble åpnet i 1956 og ligger i utkanten av Frognerparken. Badet arrangerte på tross av dette nordisk mesterskap i svømming i august 1955.  Badet har to hovedbasseng, plaskebasseng, stupebasseng (1, 3, 5, 7,5 og 10 meter), tre vannrutsjebaner (to store og én liten), kiosk og garderober med låsbare skap.


== Rekorder ==
Rekorder satt i Frognerbadet:


=== Norske rekorder ===


== Eksterne lenker ==
(no) Offisielt nettsted 
(en) Frognerbadet – kategori av bilder, video eller lyd på Commons
Kortbaneløp på skøyter

Kortbaneløp på skøyter eller bare Kortbaneløp er en skøytesport der fire til seks personer konkurrerer samtidig ved å gå fort, men samtidig taktisk riktig, rundt inne på en ishockeybane. Banen er oval, 60 x 30 meter, og gir 111,12 meter i omkrets. Løperne går ikke i delte baner som de gjør i hurtigløp på skøyter.
VM har blitt holdt i sporten siden 1981, den var demonstrasjonssport under Vinter-OL 1988 og ble fra 1992 en del av OL-programmet. Idretten er så langt mest utbredt i USA, Canada, Kina, Japan, Sør-Korea og Australia.
Øvelsene er de samme for kvinner og menn, 500 m, 1000 m og 1500 m.


== Eksterne lenker ==
(no) Kortbaneløp på skøyter i Store norske leksikon
Sicherheitspolizei

Sicherheitspolizei (Sipo, «Sikkerhetspoliti») var en samlebetegnelse på  de to delene av Schutzstaffels (SS) etterretnings- og sikkerhetstjeneste, Gestapo og Sicherheitsdienst (SD, «sikkerhetstjeneste») mellom 1934 og 1939.
Navnet ble innført i forbindelse med at Gestapo og SD ble underlagt samme sjef, Reinhard Heydrich. I praksis var de to organisasjonene ofte i konflikt med hverandre, ikke minst fordi Heydrich mente at SD var inkompetent og derfor overlot til Gestapo mange oppgaver som egentlig lå under SD.
I 1936 ble Ordnungspolizei (ORPO, «ordenspoliti») og Reichskriminalpolizei (Kripo, «rikskriminalpoliti») opprettet. Sipo ble da definert som det øverste organet for de tre statlige politistyrkene.
I 1939 ble Reichssicherheitshauptamt (RSHA, «rikssikkerhetshovedkontor») opprettet, og Sipo opphørte å eksistere som et reelt organ. Betegnelsen var dog fortsatt i bruk på lokalt nivå, som f.eks. i tittelen Inspektor des Sicherheitspolizei und SD. Slike inspektører var underlagt både RSHA og lokale SS- og politiledere.
Etter andre verdenskrig ble noen deler av DDRs hemmelige politi omtalt som Sicherheitspolizei. 


== Sicherheitspolizei i Norge 1940-1945 ==
Da RSHA skulle etablere seg i Norge i april 1940, ble det gitt ordre om at betegnelsen Geheime Staatspolizei («hemmelig statspoliti», Gestapo) skulle unngås, fordi navnet hadde fått en dårlig klang blant nordmenn på grunn av «fiendtlig propaganda». Sicherheitzpolizei (Sipo) skulle brukes som samlebetegnelse for Gestapo, Kriminalpolizei (Kripo) og Sicherheitsdienst (SD). Anordningen var kosmetisk, men offisielt ble dermed Gestapo i Norge Sipo Abteilung IV.
Øverste leder for disse funksjonene i Norge var Befehlshaber der Sipo und des Sicherdienstes (BdS) Norwegen. Fram til november 1940 var dette Franz Walter Stahlecker, deretter Heinrich Fehlis.
Under BdS Norwegen sorterte seks avdelinger (modellert etter RSHAs organisasjon):
Abteilung I (Personale og organisasjon)
Abteilung II (Økonomi og administrasjon)
Abteilung III (Sicherheitsdienst)
Abteilung IV (Gestapo, ledet av Wilhelm Esser)
Abteilung V (Kripo – hovedsakelig rettet mot kriminalitet som skadet tyske interesser)
Abteilung VI (Etterretning mot Norges naboland)Lokalt ble Sipo opprinnelig organisert i egne Einsatzkommandos i Oslo, Kristiansand, Stavanger, Bergen og Trondheim. Fra 1941 ble betegnelsen Einsatzkommando fjernet. Tjenestestedene i Stavanger, Bergen, Trondheim og Tromsø kom under kommando av hver sin Kommandeur der Sipo und SD (tjenestestedets navn), forkortet KdS (tjenestested). Under disse sorterte et antall Aussendienststelle (lokalt tjenestested) – blant disse Kristiansand, som fra 1941 ble Aussendienststelle under KdS Stavanger.Sipo hadde mange norske statsborgere som agenter. I alt var 1.380 nordmenn ansatt i en av Sipos avdelinger. Av disse var 308 registrerte som agenter. Av disse igjen fikk 25 personer dødsdom etter krigen.


== Kilder ==
Gasherbrum I

Gasherbrum I (også kalt Hidden Peak) er verdens ellevte høyeste fjell, 8 080 moh. Gasherbrum I er det høyeste fjellet i Gasherbrum-gruppen, et fjerntliggende fjellmassiv i Karakorum-kjeden i Pakistan.
Gasherbrum I ble opprinnelig kalt K5, som Karakorams femte fjell, under den første kartleggingen av Karakoram i 1856. Fjellet ligger i nærheten av K2, som også fikk sitt navn under denne kartleggingen. I 1892 fikk Gasherbrum I tilnavnet «Hidden Peak» av William M. Conway, siden fjellet ligger skjult bak Gasherbrum IV, sett fra Baltoro-breen.
Gasherbrum I ble første gang besteget av amerikanske klatrere 5. juli 1958.


== Nordmenn på toppen ==
2007: Olav Storli Ulvund besteg toppen 12. juli 2007. Han nådde toppen via det såkalte Japaner-couloiret fra Gasherbrum La (nedre del) og Messner/Habeler-ruta i øvre del.
2022: Kristin Harila nådde toppen 11. august 2022.


== Se også ==
Liste over verdens høyeste fjell


== Referanser ==
Haugen

Haugen er et vanlig etternavn i Norge. Per januar 2020 var det 14 163 personer med dette navnet i Norge. 
Personer med etternavn Haugen:

Anders Haugen (1888–1984), amerikansk skihopper, langrennsløper og kombinertutøver
Arild «Hulk» Haugen (f. 1985), norsk «strongman» og bokser
Arnt Haugen (1928–1988), norsk trekkspiller og musikkjournalist
Arve Haugen (f. 1943), norsk syklist og skøyteløper
Aslag Haugen (f. 1960), vokalist i Hellbillies
Christian Haugen (forfatter) (1894–1948), norsk forfatter
Christian Haugen (politiker) (f. 1952), norsk lokalpolitiker
Harald Haugen (bokhandler) (1941–2016), pioner innen bokhandel via postordre og Internett
Harald Haugen (1975), musiker
Helge Haugen (1956), fotballspiller
Helge Haugen (1982), fotballspiller
Jørgen Haugen Sørensen (f. 1934), dansk skulptør og filmskaper
Kim Haugen (f. 1956), norsk skuespiller
Kjartan Haugen (f. 1975), norsk langrennsløper
Lars Haugen (f. 1987), norsk ishockey målvakt
Leif Kristian Haugen (f. 1987), norsk skialpinist
Marcello Haugen (1878–1967), norsk klarsynt
Paal-Helge Haugen (f. 1945), norsk dikter, forfatter og dramatiker
Per Theodor Haugen (1932–2018), norsk skuespiller
Sofie Karoline Haugen (f. 1995), norsk skøyteløper
Stein Haugen (1933–2008), norsk friidrettsutøver i kastøvelser
Thor-Rune Haugen (f. 1956), norsk programleder, musikk- og sportsjournalist
Tomas (Thormodsæter) Haugen, «Samoth» (f. 1974), norsk musiker
Tone Haugen (f. 1974), norsk fotballspiller
Tormod Haugen (1945–2008), norsk barnebokforfatter
Tormod Bjørnetun Haugen (f. 1988), norsk skøyteløper
Villy Haugen (f. 1944), norsk skøyteløper
Øystein Haugen (f. 1971), norsk skøyteløper og sportssjefHaugen kan også vise til

Haugen (husmannsplass), husmannsplass i bydel Vestre Aker


=== Haugenes ===
Margunn Haugenes (f. 1970), norsk fotballspiller


== Se også ==
Haug, peker
Hauge, peker
Hauger, et strøk i Bærum kommune i Viken fylke
Haugnes, ei bygd og et fiskevær i Andøy kommune i Nordland
Dustin Hoffman

Dustin Lee Hoffman (født 8. august 1937 i Los Angeles i California) er en amerikansk skuespiller. Han er blitt nominert til Oscar syv ganger og har vunnet to, for Kramer mot Kramer og Rain Man (i rollen som Raymond). Hoffman har også vunnet Golden Globe seks ganger, British Academy Film Awards (BAFTA) tre ganger og Emmy Award én gang.
Han er også kjent fra filmer som Maratonmannen, Asfalt-cowboy, Alle presidentens menn, Tootsie og gjennombruddsfilmen Manndomsprøven. Hoffman etablerte seg raskt som en av Hollywoods store skuespillere på 1970-tallet. Hoffman er kjent for sine grundige forberedelser av de rollefigurene han fremstiller.


== Filmografi ==


== Referanser ==


== Eksterne lenker ==

(en) Dustin Hoffman på Internet Movie Database 
(sv) Dustin Hoffman i Svensk Filmdatabas 
(da) Dustin Hoffman på Filmdatabasen 
(da) Dustin Hoffman på Scope 
(fr) Dustin Hoffman på Allociné 
(en) Dustin Hoffman på AllMovie 
(en) Dustin Hoffman hos Rotten Tomatoes 
(en) Dustin Hoffman hos The Movie Database 
(en) Dustin Hoffman hos Internet Broadway Database 
(en) Dustin Hoffman på Internet Broadway Database
(en) Dustin Hoffman på Internet Off-Broadway Database
Artikkelen har ingen egenskaper for filmpersondatabaser i Wikidata
Artilleri

Artilleri er opprinnelig maskineri for å kaste prosjektiler, slik som beleiringsmaskiner og kanoner. I moderne militær sammenheng betyr det også våpenarten som består av soldater som er utrustet med slike våpen.
Ifølge CFE-avtalen er begrepet  grovkalibrede artillerisystemer med evne til å engasjere landmål, primært ved indirekte ildgivning. Slike artillerisystemer utgjør den vesentlige indirekte ildstøtte til kombinerte hærstyrker.
Grovkalibrede artillerisystemer er kanoner, haubitser, artilleriskyts som kombinerer kanonens og haubitsens egenskaper, bombekastere og flerrørs rakettutskytningsramper med et kaliber på 100 millimeter eller mer. I tillegg skal ethvert fremtidig grovkalibret, direkte ildgivningssystem som har sekundær, effektiv, indirekte ildgivningsevne, telles med i forhold til maksimalantallet for artilleri. 
Artilleriets skytshelgen er Sankta Barbara.


== Typer artilleri ==


=== Feltartilleri ===
Feltartilleri betegner artilleri som beveger seg i felten sammen med andre bakkestyrker. I dag skiller man mellom tauet feltartilleri og selvdrevet feltartilleri. Man har også flere typer skyts; kanoner, haubitser og missiler.
Det norske forsvaret bruker selvdrevet felthaubits av typen K9 Thunder.
Utdypende artikkel: Det norske forsvarets utskifting av M109.


=== Festningsartilleri ===
Festningsartilleri er en betegnelse på fastmontert artilleri på befestninger. Festningsartilleri som skal forsvare et kystområde, et sund eller lignende kalles kystartilleri.
De siste norske kystfortene ble bygget på 1980-tallet, og mistet sin militær-strategiske betydning på 1990-tallet.


=== Skipsartilleri ===
Skipsartilleri er artilleri montert på skip. Den siste typen artilleriskip ble betegnet som slagskip.  De siste slagskipene gikk i opplag på 1990-tallet. Det siste slagskipet i bruk var USS Iowa BB-61 som nå er museumsskip i Los Angeles. Skipet ble brukt under invasjonen av Irak i 2003, der det ga artilleristøtte til amerikanske bakkestyrker som rykket inn i landet.


=== Luftvernartilleri ===
Luftvernartilleriet ble opprettet først for å bekjempe ballonger og luftskip, og senere fly. De har spesialisert utstyr for å treffe bevegelige mål. I tiden etter andre verdenskrig gikk luftvernartilleriet til en viss grad over til å bruke luftvernmissiler.
Norsk luftvernsartilleri består av Kampluftvernbatteriet og NASAMS.


== Se også ==
Beredent artilleri
Liste over selvdrevet artilleri
Artilleribataljonen i den norske hæren


== Referanser ==
Panser

Panser (fra italiensk: panciera) er opprinnelig beskyttelse for buken.  I moderne språk betyr det spesialbehandlet stål og andre materialer til beskyttelse av personell og materiell.
Materialer i bruk inkluderer også aluminium og kevlar og måles i arealvekt.
Pansrede kjøretøyer inkluderer stridsvogner, pansrede personellkjøretøyer og stormpanservogner.


== Se også ==
Rustning
Pansertropper
Kronberg im Taunus

Kronberg im Taunus er en by i Hochtaunuskreis i den tyske delstaten Hessen. Den tilhører regjeringsdistriktet Darmstadt. Regjerende partier er CDU og FDP.


== Bybilde ==
Ved siden av en godt bevart gamleby med borg fra 1200-tallet finnes et slott, Schloss Friedrichshof, som var enkesete for keiserinne Victoria, i byen. Andre kjente bygninger er Recepturhof og Hellhof, tidligere sete for noen av byens riddere idag delvis ombygget til galleri. Byen har også en vakker bypark, og har status som Luftkurort.


== Historie ==

Byggingen av borgen ble fullført i 1220 av en ridder von Eschborn, som allerede hadde en borg i området, men ønsket en sikrere borg i Kronberg som hovedsete. Hans familie endret da sitt navn til von Kronberg. Familien delte seg i tre grener. I året 1389 beseiret ridderne av Kronberg sammen med sin forbundsfelle pfalzgreve Ruprecht en hær fra den frie riksbyen Frankfurt am Main i slaget ved Eschborn, og tok en rekke personer til fange, blant annet Frankfurts borgermester. Først mot en høy løsesum (73 000 gullgylden) ble han løslatt.
Det siste medlem av ridderfamilien av Kronberg, riksfriherre Johann Nikolaus av Kronberg, døde barnløs i 1704 på borgen Hohenfels. Rikslenet Kronberg, som hovedsakelig bestod av byen Kronberg og landsbyene Schönberg, Niederhöchstadt og Eschborn, falt dermed til det erkebispdømmet og kurfyrstedømmet Mainz. I freden ved Lunéville mistet erkebiskopen av Mainz sine verdslige besittelser, og 1802 kom Kronberg under fyrstene av Nassau-Usingen. I 1866 ble Kronberg sammen med resten av Hessen-Nassau annektert av Preussen. 
Kronberg fikk byrettigheter 25. april 1330 av keiser Ludvig IV. I det 1800-tallet oppsto det en berømt malerkoloni i Kronberg.


== Økonomi og næringsliv ==
Byen er sete for internasjonale firmaer som Accenture, Braun GmbH (Gillette), Celanese og Fidelity. I Kronberg befinner seg det verdensberømte Schlosshotel Kronberg.


== Vennskapsbyer ==
Le Lavandou, Frankrike (2. september 1972)
Ballenstedt am Harz (6. oktober 1988)
Porto Recanati, Italia (5. september 1993)
Aberystwyth, Wales (1. November 1997)
Guldental


== Personligheter ==
Peter Handke
Max Horkheimer
Ann-Kathrin Linsenhoff
Maria Mucke
Keiserinne Victoria
Ricarda Huch, som døde i Schönberg.


== Skoler ==
Krontal-Schule (grunnskole)
Victoria-Schule Schönberg (grunnskole)
Altkönigschule Kronberg (gymnasium)


== Referanser ==


== Eksterne lenker ==
(de) Offisielt nettsted 
(en) Kronberg im Taunus – kategori av bilder, video eller lyd på Commons 
(en) Kronberg im Taunus – galleri av bilder, video eller lyd på Commons 
Heraldik des Geschlechtes der Cronberg Arkivert 6. mars 2005 hos Wayback Machine.
http://www.braun.com